  Виталий Пронин Санкт-Петербургысь кун консерваториысь тодосчиос Дэбес ёросысь Такагуртэ вуылӥзы. Мугез: ӟуч калык кырӟанъёсты  диктофон вылэ гожтон. Та ужрад юрттоз консерваториын дышетскисьёслы ӟуч культураен тодматскыны.Такагуртысь мӧйы нылкышноос, ӟучъёсын артэ улыса, соослэсь гуръёссэс кырӟаны дышиллям. Санкт-Петербургысь кун консерваториысь тодосчи Евгения Склерова шуэ:- Соос туж ушъямон быдэсто ӟуч кылын рекрут, сюан, шудон гуръёсты.Кырӟаны яратӥсь мӧйыос «Тюрагай» ансамбле пырисько. Со кылдэмын 1967-тӥ арын.  Табере соослэн куараоссы Санкт-Петербургын но чузъяськозы.Ольга Прокопьева.  